கேள்வி: ஜுராசிக் பார்க் (புதினம்) - வரவேற்பு குறித்து விரிவாக சொல்லுங்கள்.
பதில்: இப்புதினம் வெளியானபின் அதிக அளவில் விற்பனையானது. கிரைட்டனின் ஆகச்சிறந்த புதினமாகவும் ஆனது.விமர்சகர்கள் இதற்குப் பெருமளவில் நேர்மறையான விமர்சனங்களை அளித்தனர். நியூயார்க் டைம்ஸ் நாளிதழுக்கு அளித்த ஒரு மதிப்புரையில், எழுத்தாளர் கிறிஸ்டோபர் லேமன்-ஹாப்ட் ( Christopher Lehmann-Haupt) இவ்வாறு குறிப்பிட்டார்: ''(இப்புதினம்) பிராங்கென்ஸ்டைன் தொன்மத்தின் மேம்பட்ட மாதிரி... தற்போது வரை திரு.கிரைட்டன் எழுதிய புதினங்களுள் மிகச்சிறந்தது''. கட்டுரையாளர் ஜீன் லியோன்ஸ் ( Gene Lyons) எண்டர்டெயின்மெண்ட் வீக்லி வார இதழுக்கு அளித்த மதிப்புரையில் ''அறிவார்ந்த பொழுதுபோக்கு நிறைந்த, தோற்கடிக்க முடியாத நூல்... பொழுது போக்குவிக்கும் புதுமைச் செய்திகளை எளிதாகச் செரிக்கும் வகையில் வழங்குகிறது'' என்பதாகக் குறிப்பிட்டார். ஆயினும் லியோன்ஸின் இந்த மதிப்புரையும், லாஸ் ஏஞ்சல்ஸ் டைம்ஸ் நாளிதழுக்கு எழுத்தாளர் ஆண்ட்ரூ ஃபெர்குஸன் ( Andrew Ferguson) அளித்த மதிப்புரையும் கிரைட்டனின் பண்புரு வருணனை (characterization) பாணியை ''உணர்ச்சியும் சுயமானத்தன்மையும் அற்றது'' என விமர்சித்தன. மேலும் ஃபெர்குஸன் கூறுகையில், மால்கம்-மின் ''மலிவான தத்துவப்படுத்தலை''க் குறைகூறினார். ''இந்நூலைத் திரைப்படமாக்கினால் ஐயத்திற்கு இடமின்றி அது மோசமான தரம் கொண்டதாகத்தான் இருக்கும்'' என்று அவர் கணித்தார். எனினும் ''தொன்மாக்கள், மரபணு ஆய்வு, தொல்லுயிரியல் மற்றும் ஒழுங்கின்மை கோட்பாடு குறித்த, ஆர்வத்தைத் தூண்டக்கூடிய உரையாடல்கள்தான் இந்நூலின் (ஒரே) உண்மையான மதிப்பு'' என அவர் ஒப்புக்கொண்டார்.. இப்புதினம் திரைப்படமாக்கப்பட்டபோது மேலும் பிரபலமடைந்தது. அத்திரைப்படம் $ 100 கோடிக்கு மேல் வருவாய் ஈட்டியது. ஜுராசிக் பார்க் வெளிவந்தன.[http://www.boxofficemojo.com/movies/?id=jurassicpark.htm Jurassic Park (1993)]. Box Office Mojo (1993-09-24). Retrieved on 2013-09-17. 1996-ஆம் ஆண்டில் இப்புதினம், இரண்டாம் நிலை BILBY விருது பெற்றது.
கேள்வி: ஜுராசிக் பார்க் (புதினம்) - தழுவல்கள் என்பது என்ன?
பதில்: 1993-ஆம் ஆண்டில் அமெரிக்க இயக்குநர் ஸ்டீவன் ஸ்பில்பேர்க், இப் புதினத்தை அடிப்படையாகக் கொண்டு ஜுராசிக் பார்க் (திரைப்படம்) என்ற வெற்றிப் படத்தை இயக்கினார். பின்பு அவரே ''த லொஸ்ட் வேர்ல்ட்'' புதினத்தை அடிப்படையாகக் கொண்டு த லொஸ்ட் வேர்ல்ட்: ஜுராசிக் பார்க் இயக்கினார். மூன்றாவதாக ஜோ ஜான்ஸ்டன் இயக்கத்தில் ஜுராசிக் பார்க் III என்ற திரைப்படம் 2001-இல் வெளியானது. இரு புதினங்களிலும் இடம்பெற்ற, ஆனால் முந்தைய இரு படங்களிலும் பயன்படுத்தப்படாத உறுப்புகள், கருப்பொருள்கள் மற்றும் காட்சிகளை இப் படம் உள்வாங்கிக் கொண்டது.